Da de tyrkiske generaler styrtede regeringen ved et statskup i 1980, blev Evren statsoverhoved som leder for Tyrkiets "nationale sikkerhedsråd". I [[1982]] tog han også formelt titel som præsident. I forbindelse med kuppet blev 50 personer henrettede og en halv million arresterede, hvoraf hundredvis døde i fængsel. Dette gjorde, at de tyrkiske anklagemyndigheder i 2012 rejste sag mod den da 95 år gamle Evren. Han blev i juni 2014 dømt til livstids fængsel.<ref>[http://www.dr.dk/Nyheder/Udland/2014/06/18/0618130044.htm "Tyrkisk ekspræsident dømt livstidsfængsel for militærkup"]. ''dr.dk''. Hentet 18-06-2014.</ref> Evren døde den 9. maj 2015 på et militærsygehus i Ankara, 97 år gammel.
Politik